Diari Oficial de la Generalitat Valenciana


Sumari del DOGV 3210, del 25-03-1998 (1998/900482)

ACORD de 17 de desembre de 1997, de la Comissió Territorial d'Urbanisme de València, que fa referència a la modificació puntual número 21 del Pla General de Llíria, relativa a la unitat d'execució 1.
-------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1997/12/17/(2)/dof/vci/html**

### Dades del document

Número de DOGV
:   3210

Data del DOGV
:   25-03-1998

Secció del DOGV
:   I. DISPOSICIONS GENERALS

Número del document
:   1998/900482


Data del document
:   17-12-1997

Organisme emissor


Tipus de document
:   Acord

Descriptors 

:   * Llíria
    * pla d'urbanisme

ACORD de 17 de desembre de 1997, de la Comissió Territorial d'Urbanisme de València, que fa referència a la modificació puntual número 21 del Pla General de Llíria, relativa a la unitat d'execució 1. [1998/Q1630]  
Vist l'expedient tramés per l'Ajuntament de Llíria, que fa referència a la modificació puntual número 21 del Pla General, relativa a la unitat d' execució 1, i de conformitat amb els següents:  
Antecedents de fet  
Primer  
El projecte es va sotmetre a informació pública per mitjà de l'acord de 16 de gener de 1997. Després del pertinent període d'exposició pública, en el qual es van presentar dues al·legacions, el va aprovar, provisionalment, el Ple de l'Ajuntament el 17 d'abril de 1997. Va entrar en el Registre de la Comissió Territorial d'Urbanisme de València el 16 de juny de 1997.  
Amb data 21 de juliol de 1997, l'Ajuntament va demanar la retirada del projecte de l'ordre del dia de la Comissió Territorial d'Urbanisme de València que es realitzava el 23 de juliol de 1997. Va entrar una nova documentació tramesa per l'Ajuntament, aprovada en la sessió plenària municipal del dia 16 d'octubre de 1997, amb data de 28 d'octubre de 1997.  
Segon  
El projecte consta de memòria, plànols d'informació i d'ordenació i annexos, així com document d'esmena de deficiències presentat el dia 28 d'octubre de 1997.  
Tercer  
L'objecte de la modificació número 21 del Pla General d'Ordenació Urbana de Llíria és la reordenació de la UE-1 sense alterar-ne la delimitació, la superfície de la qual és de 22.020 metres quadrats i l'ús predominant és el residencial, amb una edificabilitat total de 48.299 m2t, la qual cosa suposa que en termes generals no s'altera l'edificabilitat prevista en el planejament vigent, si bé s'augmenta el nombre de plantes previst en algunes illes. Respecte d'aquesta unitat d'execució cal destacar que el seu disseny està condicionat per l'existència d'un equipament escolar de titularitat privada.  
Quart  
Amb data 16 de desembre de 1997, es va rebre un informe de la Conselleria de Cultura, Educació i Ciència, de la mateixa data, en sentit favorable als efectes del que estableix l'article 55.7 de la Llei Reguladora de l'Activitat Urbanística.  
Cinqué  
Llíria té un Pla General d'Ordenació Urbana aprovat definitivament per la Comissió Territorial Provincial d'Urbanisme en la sessió del dia 25 de novembre de 1985. S'han tramitat fins ara un gran nombre de modificacions, moltes de les quals relatives a unitats d'execució, i cal destacar la modificació número 3 per la qual cosa es va procedir al canvi de sistema de gestió.  
Sisé  
La Comissió Informativa de la Comissió Territorial d'Urbanisme de València, en la sessió del 5 de desembre de 1997, va emetre un informe relatiu al projecte de què tractem i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació ha sigut correcta d'acord amb el que estableix l'article 38, per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Segon  
La documentació tècnica està completa als efectes del compliment de l'article 27 de la Llei Reguladora de l'Activitat Urbanística.  
Tercer  
Una de les observacions realitzades a aquesta modificació és la que fa referència a l'increment de l'aprofitament lucratiu, ja que si bé dels números globals no es veu increment aquest sí que es produeix d'un estudi més detallat de la modificació. En concret, hi ha una reducció de l'edificabilitat escolar que passa de ser de 13.850 m2t a ser de 3.523 m2t, la qual es transfereix a residencial de forma directa, sense aplicar per a això coeficients correctors segons l'ús i tipologia.  
Aquesta circumstància es justifica en la documentació d'esmena tramesa, atés que estableix la condició que almenys el 50% de l'edificabilitat de les illes 3/12.1, 3/13.1, 3/12.2, 3/13.3, 3/14.1 i 3/14.2 es destine a la construcció d'habitatges de protecció oficial, a més de crear-se la zona verda ZV-18.3, amb una superfície de 1.300 metres quadrats, externa a la unitat d'execució i imputable a aquesta, amb la qual cosa la superfície de zona verda de l'actuació s'incrementa en els metres esmentats, i es justifica, per tant, el que estableix l'article 55.3 de la Llei Reguladora de l'Activitat Urbanística.  
Quart  
També es va destacar en anteriors informes que la proposta realitzada pot contravenir el que estableix l'article 19 de la Llei Reguladora de l'Activitat Urbanística, sobretot quan aquesta comporta un increment de la població (s'incrementa el potencial residencial) amb la qual cosa s'haurà de justificar -en connexió amb el que s'ha dit respecte del punt anterior- la no-disminució dels estàndards dotacionals fixats pel planejament general. Amb aquesta finalitat es presenta un quadre comparatiu de les edificabilitats i densitats de les zones situades en l'entorn de la unitat d'execució, a la vista del qual es considera justificat el que estableix el precepte indicat, a més de quedar compensat l'increment poblacional amb la creació d'una nova zona verda externa a l'àmbit d'actuació.  
Cinqué  
La Comissió Territorial d'Urbanisme és l'òrgan competent per a emetre dictamen resolutori sobre l'aprovació definitiva dels plans generals de municipis de menys de 50.000 habitants, de conformitat amb el que disposa l'article 38.3 de la Llei Reguladora de l'Activitat Urbanística, en relació amb l'article 10.a, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot això, la Comissió Territorial d'Urbanisme acorda aprovar definitivament la modificació número 21, unitat d'execució 1, del Pla General d'Ordenació Urbana de Llíria.  
L'Ajuntament de Llíria haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no exhaureix la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador des de la data de recepció d'aquesta notificació.  
Tot això, sense perjudici que s'hi puga interposar qualsevol altre recurs que es considere oportú.  
València, 17 de desembre de 1997.- El secretari de la Comissió Territorial d'Urbanisme: José Manuel Palau Navarro.


Còpia Permalink ELI